10132001 | Jaarboeke 2018 | Universiteit van Pretoria
10132001 Fakulteit Gesondheidswetenskappe Minimum duur van studie: 3 jaar Totale krediete: 376
’n Student wat die kliniese gedeelte van een of meer van die modules van die derde jaar druip, moet daardie modules in die daaropvolgende semester herhaal, met ’n eksamen aan die einde van die semester. Die Dekaan, op aanbeveling van die eksamenmodereringsvergadering, sal die tyd bepaal wat moet verloop alvorens die student hom of haar weer vir eksamen mag aanmeld. Studente wat die studiejaar herhaal, behou krediet vir modules geslaag, behalwe waar anders bepaal, maar ’n sertifikaat van bevredigende voorbereiding en vordering moet in alle geslaagde modules behaal word.
Ten einde aan die vereistes in (ii) hierbo te voldoen, en om ’n spesifieke vlak van kliniese vaardigheid te handhaaf, word die omvang van ’n student se betrokkenheid by modules geslaag, deur die modulevoorsitter aan die begin van die akademiese jaar met die betrokke student ooreengekom.
Die vereiste soos uiteengesit in par. (i) hierbo, sal van toepassing wees op studente wat na herhaling van ’n semester, weer sommige van die modules druip.
Die graad word met lof toegeken aan ’n student wat ’n subminimum van 65% in elke eksamenmodule van die finale studiejaar behaal, en 'n gemiddeld van minstens 75% in al die eksamenmodules van die finale studiejaar.